Раманкулов Сыргатай
Раманкулов Сыргатай (1940-ж. т., Толук айылы) - Кыргыз  Республикасынын эмгек синирген врачы (2002). 

 СССРдин саламаттык сактоо отличниги (1976).
 1965-жылы Кыргыз мамлекеттик медицина институтун бүтүргөн. Эмгек жолун 1965-76-ж. Токтогул райондук борборлоштурулган ооруканасында врач-невропатолог болуп иштөөдөн баштаган.
 197677-ж. райондук оорукананын башчысы,
 1977-86-ж. дарылоо, калкты медициналык жактан тейлөө, уюштуруу, жана методикалык иштер боюнча башкы врачтын орун басары,
 1986-87-ж. Каракөл шаардык ооруканасынын башкы врачы,
 1987-2003-ж. Токтогул райондук поликлиникасында врач психиатр-нарколог, райондор аралык врачтык эксперттик комиссиянын төрагасы болуп эмгектенген. Кыргыз ССР Жогорку Советинин Ардак Грамотасы менен сыйланган.

Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5

Токтогул району
Инсандар